סלבישה יוקאנוביץ'

סלבישה יוקאנוביץ' (בסרבית: Славиша Јокановић; נולד ב-16 באוגוסט 1968) הוא כדורגלן עבר ומאמן כדורגל סרבי.

קריירת משחק
ככדורגלן שיחק יוקאנוביץ' בעמדת הקשר האחורי. הוא החל את הקריירה בקבוצת FK נובי סאד, מעיר הולדתו נובי סאד, בהמשך עבר אל ווֹיבודינה, הקבוצה הבכירה יותר בעיר. בין השנים 1990 ל-1993 הוא שיחק בפרטיזן בלגרד וממנה עבר לשחק בספרד. תחילה בריאל אוביידו, לאחר מכן עבר לטנריפה ומשם המשיך לדפורטיבו לה קורוניה וזכה עמה באליפות ספרד. בשנת 2000 עבר לצ'לסי מהפרמייר ליג ושיחק במועדון שתי עונות לאחריהן חזר לעונת פרישה בסיודד דה מורסיה. יוקאנוביץ' רשם גם 64 הופעות במדי נבחרת סרביה בכדורגל במהלכן כבש 10 שערים.

קריירת אימון
בספטמבר 2007 הוא הצטרף לצוות הטכני של קבוצה זעירה במדריד, אך עוד באותה עונה הוא עבר לאמן את פרטיזן בלגרד וזכה עם הקבוצה בדאבל. יוקאנוביץ' המשיך במועדון לעונה נוספת בה זכה בדאבל נוסף ובסיומה הודיע על עזיבת הקבוצה. הוא הפסיק לאמן עד שמונה למאמן הקבוצה התאילנדית מואנגתונג יונייטד בעונת . בעונה זו זכה עם הקבוצה באליפות וקיבל את פרס מאמן השנה של הליגה, אך פוטר במהלך עונת . הוא עבר לאמן בלבסקי סופיה הבולגרית, אך פוטר מהקבוצה.

יוקאנוביץ' הוחתם כמאמן הרקולס הספרדית לקראת סוף עונת , עת הייתה במקום האחרון ועמדה על סף ירידת מהליגה השנייה לשלישית, ולא הצליח למנוע את ירידתה בסופו של דבר. במהלך עונת  הוא עבר לאמן בווטפורד מהצ'מפיונשיפ באנגליה ועלה עם הקבוצה לפרמייר ליג. לאחר שהדיונים על הארכת חוזהו כשלו עזב יוקאנוביץ' את הקבוצה.

ב-14 ביוני 2015 מונה למאמן מכבי תל אביב אותה הוביל להופעה שנייה בתולדותיה בשלב הבתים של ליגת האלופות. לאורך חודש דצמבר נפוצו שמועות לגבי מעבר אפשרי של יוקאנוביץ' לפולהאם מהצ'מפיונשיפ, וב-27 בדצמבר 2015 הודיעו יוקאנוביץ' וז'ורדי קרויף במסיבת עיתונאים, זמן קצר לאחר משחקה של קבוצתו, על מעברו לפולהאם. יוקאנוביץ' עזב את מכבי תל אביב כשזו ניצבה במקום השני בליגת העל.

יוקאנוביץ' מונה למאמן פולהאם כשזו ניצבה במקום ה-18 בצ'מפיונשיפ וסייע לה להישאר בליגה. בעונה שלאחר מכן הוביל את הקבוצה למקום השישי ממנו העפילה הקבוצה לפלייאוף ההעפלה לפרמייר ליג, בו הודחה על ידי רדינג בשלב חצי הגמר. בעונה שלאחר מכן העפילה הקבוצה לפרמייר ליג לאחר שסיימה את העונה הסדירה במקום השלישי וניצחה בגמר הפלייאוף את אסטון וילה.

ב-14 בנובמבר 2018 פוטר יוקאנוביץ' מאימון פולהאם, לאחר שזו ניצבה במקום האחרון של הפרמייר ליג, ובמקומו מונה קלאודיו ראניירי.

ב-16 ביוני 2019 מונה כמאמנה של קבוצת אל-ע'ראפה מקטר.

ב-27 במאי 2021 חזר יוקאנוביץ לאנגליה, ומונה למאמן שפילד יונייטד מליגת הצ'מפיונשיפ. ב-25 בנובמבר 2021 פוטר מתפקידו.

ב-18 ביוני 2022 מונה למאמנה של דינמו מוסקבה מליגת העל הרוסית. במאי 2023 פוטר בשל הפסד ליגה לאחמט גרוזני.

תארים

כשחקן 
וויבודינה נובי סאד
אליפות (1): 1988/1989

פרטיזן בלגרד
אליפות (1): 1992/1993
גביע המדינה (1): 1991/1992

דפורטיבו לה קורוניה
אליפות (1): 1999/2000
הסופר קאפ הספרדי (1): 2000

כמאמן 
פרטיזן בלגרד
אליפות (2): 2007/2008, 2008/2009
גביע המדינה (2): 2007/2008, 2008/2009

מואנגתונג יונייטד
אליפות (1): 2012

ווטפורד
עליה לליגה הראשונה (1): 2014/2015

פולהאם
עליה לליגה הראשונה (1): 2017/2018

קישורים חיצוניים

 
 

קשרי כדורגל סרבים
כדורגלנים סרבים
נובי סאד: כדורגלנים
כדורגלני וויבודינה נובי סאד
כדורגלני פרטיזן בלגרד
כדורגלני צ'לסי
כדורגלני ריאל אוביידו
כדורגלני טנריפה
כדורגלני דפורטיבו לה קורוניה
מאמני כדורגל סרבים
מאמני פרטיזן בלגרד (כדורגל)
מאמני ווטפורד
מאמני מכבי תל אביב
מאמני פולהאם
מאמני כדורגל זרים בישראל
כדורגלני מונדיאל 1998
כדורגלני יורו 2000
מאמני לבסקי סופיה
מאמני שפילד יונייטד
מאמני דינמו מוסקבה (כדורגל)
ספורטאים סרבים בספרד
ספורטאים סרבים באנגליה
ספורטאים זרים בתאילנד
ספורטאים זרים בבולגריה
ספורטאים זרים בקטר
ספורטאים סרבים ברוסיה
סרבים שנולדו ב-1968